Kalgraužių tiltas

Kalgraužių tiltas – kelio tiltas Kretingos rajono ir Palangos miesto savivaldybių paribyje, Kalgraužiuose (Darbėnų sen.), nutiestas per Šventosios upę, žvyrkelyje tarp Kalgraužių ir Mažučių kaimų, 0,75 km į rytus nuo kelio . Intensyvaus judėjimo šiuo, Šventąją su Darbėnais jungiančiu keliu nėra. Tiltas svarbus darbėniškiams, aplinkinių kaimų, viensėdijų gyventojams, vykstantiems į darbus ar pramogas Šventosios pajūryje, taip pat ant upės kranto savo sodus turintiems šventojiškiams. Tiltu ribojamas eismas sunkiasvoriui transportui – statinio keliamoji galia 8 t.Tiltu vėl važiuoja be baimės pajurionaujienos.com 2016-05-03 

Kalgraužių tiltas stovi Kretingos rajono vietinės reikšmės kelio Mažučiai-Kalgraužiai 5,02 kilometre. Jo ilgis – 19,9 m, plotis – 4,24 m.Baigtas tilto kelyje Mažučiai-Kalgraužiai remontas regionunaujienos.lt 2016-05-03 Tiltas palyginti siauras, skirtas vienai eismo juostai (pastatyti eismo pirmumo ženklai), be atskirų šalitilčių pėstiesiems. Užima dalį buvusio tilto betoninių ramtų pločio. Tilto kraštai apriboti apsauginiais mediniais gulėkšniais ir turėklais.Kalgraužių tiltas Google Street View Važiuojamojoje dalyje įrengtas išilginių lentų paklotas ant medinių skersinių sijų, kurias laiko metalinės išilginės sijos. 

Laikui bėgant tilto medinė dalis susidėvėjo, tapo nesaugi naudojimui. Statinį atnaujinti nusprendė Kretingos rajono savivaldybės taryba, atsižvelgusi į Darbėnų seniūnijos gyventojų poreikius. Tilto remontui buvo panaudotos 2016 m. Savivaldybės kelių priežiūros ir plėtros programos lėšos. 2016 m. tilto kapitalinio remonto darbus atliko UAB „VVarff“. Restauracija kainavo 37,62 tūkst. eurų. Statiniui suteikta 5 metų eksploatacijos garantija.

Rekonstruojant tiltą pakeistos skersinės statinio sijos, tilto danga ir turėklai. Metalinės sijos buvo nuvalytos smėliu ir padengtos antikoroziniais dažais. Tilto važiuojamosios dalies ir turėklų konstrukcijos apdorotos giluminiais medienos impregnantais. Važiuojamosios dalies eglinės lentos paklotos dvigubai storesnės už buvusias. Prieš medinę tilto dalį abipus upės krantuose paklotas betonas užtikrina tvirtą tilto jungtį su žvyrkeliu. 

 Istorija 

Iš pradžių Kalgraužių tiltas, kartu su kitu tiltu per Šventąją, tarnavo 1939–1940 m. pastatytai plačiojo Šventosios–Darbėnų geležinkelio atkarpai. Lietuvą prijungus prie SSRS, Šventosios uosto plėtra tapo nebeaktuali. Traukinių eismas po Antrojo pasaulinio karo šia linija dar egzistavo apie 15 metų. Apie 1958-1959 metus dėl bėgių ir pabėgių trūkumo kitų geležinkelių statybose ši linija galutinai nuardyta.Liubomiras Viktoras Žeimantas. Darbėnų – Šventosios ruožo geležinkelio tiesimas

 Šaltiniai 

Kategorija:Kretingos rajono tiltai
Kategorija:Lietuvos sijiniai tiltai